संभाजीराजे छत्रपती छगन भुजबळांना म्हणतात, 'तुमच्या ज्येष्ठत्वाचा आदर करतो पण...'\nयाच विषयावर बीबीसी मराठीनं राज्याचे कॅबिनेट मंत्री आणि ओबीसी नेते छगन भुजबळ यांच्याशी संवाद साधला होता. या मुलाखतीत एमपीएससीच्या परीक्षेबाबत त्यांची भूमिका, ओबीसीचं आरक्षण यावर भुजबळ यांनी भाष्य केलं. 

मराठा आरक्षणाबाबत आग्रही असलेल्या संभाजीराजे छत्रपती यांच्यावर या मुलाखतीत छगन भुजबळ यांनी टीका केली. 

छगन भुजबळ यांनी या मुलाखतीत संभाजीराजे यांनी ऑगस्ट 2018 मध्ये राज्यसभेत केलेल्या एका भाषणाचा संदर्भ दिला. 

त्यांनी म्हटलं, "नॅशनल कमिशन फॉर बॅकवर्ड क्लास कॉन्स्टिट्यूशनल अमेंडमेंटवर बोलताना संभाजीराजेंनी म्हटलं होतं की, मराठा ही 'सुपीरिअर कास्ट' आहे. ही लढवय्यी आणि उच्च जात आहे. मराठ्यांसाठी महाराष्ट्रात सामाजिक आणि शैक्षणिकदृष्ट्या मागास प्रवर्गांतर्गत (एसईबीसी) आरक्षण मागत आहोत."

संभाजीराजेंच्या भाषणातील हा मुद्दा सांगून भुजबळ यांनी म्हटलं की, तुम्ही असंही बोलता आणि तसंही बोलता.

"मराठा आरक्षणाला आमचा विरोध नाही. ओबीसींच्या कोणत्याही संघटनेचा मराठा आरक्षणाला विरोध नाहीये. ओबीसी आरक्षणाला धक्का न लावता मराठा आरक्षणाला आमचा विरोध नाहीये," असंही भुजबळ यांनी म्हटलं.  

"संभाजीराजेंनी राजधर्म पाळावा. राजधर्म हेच सांगतो की, तुम्ही निर्णय घेताना सर्व घटकांचा विचार करून भूमिका मांडली पाहिजे," असंही छगन भुजबळ यांनी बीबीसीला दिलेल्या मुलाखतीत म्हटलं होतं. 

संभाजीराजेची नाराजी कशामुळे?

आता याच मुलाखतीचा संदर्भ देत संभाजीराजे यांनी छगन भुजबळांवर नाराजी व्यक्त केली आहे. 

छगन भुजबळ यांनी आपल्या राज्यसभेतील ज्या भाषणाचा संदर्भ दिला होता, तो अर्धवट असल्याचं संभाजीराजे यांनी म्हटलं. 

यासंदर्भात संभाजीराजे यांनी एक फेसबुक पोस्ट लिहिली आहे. या पोस्टमध्ये संभाजीराजे यांनी लिहिलं आहे, "कोणीतरी दुसऱ्याने पाठवलेला अर्धवट मॅसेज वाचून छगन भुजबळांनी मी संसदेत केलेल्या भाषणावर भाष्य केलं. बीबीसी मराठीवर त्यांची मुलाखत होती, त्यात त्यांनी माझ्या भाषणाचा चुकीचा अर्थ काढल्याचे दिसून येते. राष्ट्रीय मागासवर्ग आयोगाच्या घटना दुरुस्ती बिलावर मी ते भाषण केलं होतं. ज्यामध्ये मराठा समाजावर कशाप्रकारे अन्याय झाला, हे मी सिद्ध केलं होतं." 

"आरक्षणाचे जनक राजर्षी शाहू महाराजांनी सर्व बहुजन समाजाला आरक्षण दिलं होतं, त्यात मराठा समाजाचासुद्धा समावेश होता. 1967 पर्यंत मराठा समाजाचा ओबीसी(इंटर मीडियेट क्लास) च्या राष्ट्रीय यादी (central...\n\ntl;dr:
आरक्षणाच्या प्रश्नावर एकीकडे मराठा संघटना आक्रमक झाल्या असतानाच एमपीएससीची परीक्षा रद्द केल्यामुळे मराठा विरूद्ध ओबीसी असा संघर्ष उभा राहिल्याचं चित्र आहे.